РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/335-14

23. октобар 2014. године

Б е о г р а д

З А П И С Н И К

42. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО НАРОДНЕ СКУПШТИНЕ, ОДРЖАНЕ 23. ОКТОБРА 2014. ГОДИНЕ

Седница је почела у 14,08 часова.

Седницом је председавао др Александар Мартиновић, председник Одбора.

Седници су присуствовали чланови Одбора: Мујо Муковић, заменик члана Верољуба Арсића, Катарина Ракић, Драган Николић, Светислав Вукмирица, Владета Костић, заменик члана Жарка Мићина, проф. др Јанко Веселиновић, Војислав Вујић заменик члана Петра Петровића и Мирко Чикириз.

Седници нису присуствовали: Биљана Пантић Пиља, Александар Јаблановић, Тања Томашевић Дамњановић, Жарко Обрадовић, Неђо Јовановић, Балинт Пастор, Весна Мартиновић и Весна Бесаровић, као ни њихови заменици.

Седници су присуствовали: Нада Мирковић, саветник министра финансија и Ирена Ињац, самостални саветник у Сектору буџета Министарства финансија.

Седници је присуствовао и Владимир Павићевић, народни посланик.

На предлог председника Одбора, једногласно је усвојен следећи

Д н е в н и р е д :

1. Разматрање Предлога закона о изменама и допунама Закона о буџету Републике Србије за 2014. годину са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2014. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2014. годину, Предлогом одлуке о давању сагласности на Одлуку о изменама Финансијског плана Националне службе за запошљавање за 2014. годину и Предлогом одлуке о давању сагласности на Одлуку о изменама Финансијског плана Фонда за социјално осигурање војних осигураника за 2014. годину, који је поднела Влада;

2. Разматрање Предлога закона о привременом уређивању основица за обрачун и исплату плата, односно зарада и других сталних примања код корисника јавних средстава, који је поднела Влада;

3. Разматрање Предлога закона о привременом уређивању начина исплате пензија, који је поднела Влада;

4. Разматрање Предлога закона о изменама и допунама Закона о Централном регистру обавезог социјалног осигурања, који је поднела Влада.

Прва тачка дневног реда. Разматрање Предлога закона о изменама и допунама Закона о буџету Републике Србије за 2014. годину са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2014. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2014. годину, Предлогом одлуке о давању сагласности на Одлуку о изменама Финансијског плана Националне службе за запошљавање за 2014. годину и Предлогом одлуке о давању сагласности на Одлуку о изменама Финансијског плана Фонда за социјално осигурање војних осигураника за 2014. годину, који је поднела Влада.

У дускусији о овој тачки дневног реда за реч се јавио члан Одбора проф. др Јанко Веселиновић, пошто је председник Одбора др Александар Мартиновић отворио дискусију по првој тачки дневног реда, у којој је изнео своје мишљење о свим тачкама дневног реда. У дискусији је учествовала и Нада Мирковић, саветник министра финансија.

Одбор је размотрио Предлог закона о изменама и допунама Закона о буџету Републике Србије за 2014. годину са Предлогом одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2014. годину, Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2014. годину, Предлогом одлуке о давању сагласности на Одлуку о изменама Финансијског плана Националне службе за запошљавање за 2014. годину и Предлогом одлуке о давању сагласности на Одлуку о изменама Финансијског плана Фонда за социјално осигурање војних осигураника за 2014. годину, који је поднела Влада, у начелу и сматра да су у складу са Уставом и правним системом Републике Србије.

Одбор је одлуку донео једногласно.

За известиоца Одбора на седници Народне скупштине одређен је председник Одбора.

Друга тачка дневног реда. Разматрање Предлога закона о привременом уређивању основица за обрачун и исплату плата, односно зарада и других сталних примања код корисника јавних средстава, који је поднела Влада.

Одбор је размотрио Предлог закона о привременом уређивању основица за обрачун и исплату плата, односно зарада и других сталних примања код корисника јавних средстава, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова.

За известиоца Одбора на седници Народне скупштине одређен је председник Одбора.

Треча тачка дневног реда. Разматрање Предлога закона о привременом уређивању начина исплате пензија, који је поднела Влада.

Одбор је размотрио Предлог закона о привременом уређивању начина исплате пензија, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова.

За известиоца Одбора на седници Народне скупштине одређен је председник Одбора.

Четврта тачка дневног реда. Разматрање Предлога закона о изменама и допунама Закона о Централном регистру обавезог социјалног осигурања, који је поднела Влада.

Одбор је размотрио Предлог закона о изменама и допунама Закона о Централном регистру, који је поднела Влада, у начелу и сматра да је Предлог закона у складу са Уставом и правним системом Републике Србије.

Одбор је одлуку донео већином гласова

За известиоца Одбора на седници Народне скупштине одређен је председник Одбора.

Седница је завршена у 14,19 часова.

Саставни део овог записника чине стенографске белешке.

СЕКРЕТАР ПРЕДСЕДНИК

др Радоје Церовић др Александар Мартиновић